** **

**"AWARD: Πρόγραμμα αξιοποίησης των γεωργικών πλαστικών αποβλήτων για μια ανταγωνιστική και βιώσιμη περιφερειακή ανάπτυξη"**

Διεξήχθη με επιτυχία το διήμερο 4-5 Νοεμβρίου 2014 στην Αμαλιάδα, η 2η συνάντηση των διακρατικών εταίρων τού προγράμματος AWARD(Πρόγραμμα αξιοποίησης των γεωργικών πλαστικών αποβλήτων για μια ανταγωνιστική και βιώσιμη περιφερειακή ανάπτυξη), στο οποίο συμμετέχει ο Δήμος Ήλιδας. Όπως είναι γνωστό, τα πρόγραμμα αφορά τα πλαστικά απορρίμματα του γεωργικού τομέα και των δύο περιοχών Puglia και Δυτικής Ελλάδος , που ως επί το πλείστον απορρίπτονται, με σοβαρό κίνδυνο για τους ίδιους τους αγρότες, το περιβάλλον και τους πελάτες τους. Ο Δήμος Ήλιδας σε συνεργασία με Ιταλούς και Έλληνες εταίρους διερευνά πρακτικές που θα εξαλείψουν σε μεγάλο βαθμό το πρόβλημα αυτό.

Στην συνάντηση, με πρωτοβουλία του Δημάρχου Χρ. Χριστοδουλόπουλου, παρευρέθησαν και παρενέβησαν, πέραν των στελεχών του Δήμου, εκπρόσωποι αγροτών, εκπρόσωποι της Πολιτείας, Περιφέρειας, Δήμων από όλη την Ελλάδα και όλων των ενδιαφερομένων μερών . Ιδιαίτερα οι:

*-Εκπρόσωποι συλλογής και επεξεργασίας πλαστικών γεωργικών αποβλήτων(Πλαστικά Κρήτης, Πλαστικά Πρέβεζας, Αρκαδική Ανακύκλωση, Γκέκας - Παπαγεωργίου)*

*-Εκπρόσωποι αγροτών συλλογής και επεξεργασίας πλαστικών γεωργικών αποβλήτων(Πλαστικά Κρήτης, Πλαστικά Πρέβεζας, Αρκαδική Ανακύκλωση, Γκέκας - Παπαγεωργίου)*

*-κ. Αγγελόπουλος (Αντ/ρχης Περιφερειακής Ανάπτυξης και Επιχειρηματικότητας ΠΔΕ)*

*-κ. Πλατανιάς (Αντ/ρχης Αγροτικής Ανάπτυξης ΠΔΕ)*

*-κ. Κολοκωστάς (Δήμαρχος Ζακύνθου)*

*- κ. Μποτώνης (Αντιδήμαρχος Ζακύνθου)*

*-κ. Μυλωνάς (Πρόεδρος ΦΟΣΔΑ Ζακύνθου)*

*-κ. Κάκαρης Νικόλαος (εκπρόσωπος Δήμου Μώλου – Αγ. Κων/νου)*

*-κ. Μιχαλόπουλος (Δ/ντης Αγροτικής Οικονομίας ΠΔΕ)*

*-κ. Φωτόπουλος (Πρόεδρος Αναπτυξιακής Εταιρίας ΠΔΕ)*

*-κα. Σπυράκη (Προϊσταμένη Δ/νσης Περιβάλλοντος και Χωρικού Σχεδιασμού ΠΔΕ)*

*- κ. Παπαιώανου Δ/ντης της εταιρίας "HELIOS PHO"*

Στην συνάντηση έγιναν αποδεκτές οι μελέτες που αφορούν το κύκλωμα παραγωγής διάθεσης, χρήσης, ανακύκλωσης, αναγέννησης και εξαγωγής ενέργειας από τα αγροτικά πλαστικά, καθώς και το πλαίσιο σχεδιασμού των σχετικών γεωγραφικών πληροφοριακών συστημάτων.

Κατά την συζήτηση η Περιφέρεια πρότεινε την άμεση ένταξη στα προγράμματα της Περιφέρειας της υλοποίησης πιλοτικών δράσεων στο Δήμο Ήλιδας καθώς και την υιοθέτηση καλών πρακτικών της Γείτονος χώρας.

Ο Δήμαρχος Ζακύνθου και οι εκπρόσωποι των Δημάρχων ζήτησαν πλήρη ενημέρωση επί των αποτελεσμάτων του έργου και την διερεύνηση εφαρμογής στις περιοχές τους.

Οι εκπρόσωποι των εταιρειών εντόπισαν την αναγκαιότητα απόσυρσης των αγροτικών πλαστικών από τα εδάφη και την αξιοποίηση τους μέσω πιστοποιημένων δομών και επιστημονικά αποδεκτών μεθόδων. Ο υπεύθυνος του έργου AWARD για τον Δήμο Ήλιδας Δ. Ζαφειρόπουλος (Προϊστάμενος του Τμήματος Τεχνολογιών Πληροφορικής και Επικοινωνιών του Δήμου) παρουσίασε την πρόοδο του Έργου από πλευράς Δήμου και τις περαιτέρω ενέργειες, που έγιναν αποδεκτές από τον Διακρατικό Υπεύθυνο κ. Λουκά Μποέτι.

Οι Έλληνες Εταίροι και συνεργάτες, διά του Δημάρχου Ήλιδας, εκδήλωσαν στην Περιφέρεια, την ετοιμότητά τους στην ανάληψη πιλοτικών εφαρμογών συλλογής, και ορθής διάθεσης των Αγρ. Πλαστικών. Οι Ιταλοί εταίροι ανακοίνωσαν ότι θα διερευνήσουν την δυνατότητα στα πλαίσια του υφισταμένου προγράμματος, μεταφοράς της δημιουργίας σταθμού συλλογής στην Ήλιδα.

Ο υπεύθυνος ποιότητος του Έργου, καθηγητής Γ. Κακαρελίδης, ανέλυσε την αναγκαιότητα και τις παραμέτρους συστήματος παρακολούθησης και διαχείρισης της διακίνησης των χρησιμοποιούμενων πλαστικών.

Τέλος, ο Δήμαρχος Χρ. Χριστοδουλόπουλος, κλείνοντας τις εργασίες και εν όψει της αποφασιστικής συνάντησης στην Ιταλία, εδήλωσε την μηδενική ανοχή του Δήμου, στην υποβάθμιση της αγροτικής παραγωγής στην Ήλιδα με την μη ορθή διαχείριση των πλαστικών αλλά και τοξικών αποβλήτων . Η πράξη εντάσσεται στο πλαίσιο του διασυνοριακού Προγράμματος Ευρωπαϊκής Εδαφικής Συνεργασίας «Ελλάδα-Ιταλία 2007-2013» και χρηματοδοτείται από την ΕΕ και Εθνικούς Πόρους.

|  |
| --- |
|  |